**PÁLYÁZATI FELHÍVÁS**

A Jász-Nagykun-Szolnok Megyei Büntetés-végrehajtási Intézet Parancsnokaa rendvédelmi feladatokat ellátó szervek hivatásos állományának szolgálati jogviszonyárólszóló 2015. évi XLII. törvény 133. § alapján pályázatot hirdet a Biztonsági Osztály állományába

**GÉPJÁRMŰVEZETŐ**

hivatásos tiszthelyettesi beosztás betöltésére,

teljes munkaidőben, határozatlan időtartamra.

**Munkavégzés helye:** Jász-Nagykun-Szolnok Megyei Büntetés-végrehajtási Intézet

5000 Szolnok, Dózsa György u. 1/a.

**Pályázati feltételek:**

* magyar állampolgárság,
* állandó belföldi lakóhely,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* büntetlen előélet, kifogástalan életvitelnek való megfelelés,
* egészségi, pszichikai és fizikai alkalmasság,
* állami középfokú végzettség (érettségi bizonyítvány), a bizonyítvány hitelességének ellenőrzéséhez való hozzájárulás,
* **„C” és „D”** kategóriás jogosítvány.

**A pályázat elbírálásánál előnyt jelent:**

* fennálló hivatásos szolgálati jogviszony,
* büntetés-végrehajtási felügyelő képzés (vagy ezzel egyenértékű),
* büntetés-végrehajtási szakmai gyakorlat.

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* szállítási feladatok végrehajtása,
* a szolgálati jármű szakszerű, rendeltetésszerű használata,
* a szolgálati jármű normához viszonyított üzem-, és kenőanyag fogyasztásának figyelemmel kísérése,
* a gépkocsi menetokmányainak szakszerű, szabályos vezetése,
* gondoskodik a szolgálati jármű átadás-átvétel alkalmával a szakszerű műszaki és közlekedésbiztonsági átvizsgálásról,
* fegyelmezettség, határozottság,
* jó probléma-megoldó készség, megfelelő konfliktus-kezelő képesség, hivatástudat.

**Illetménye:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvényben meghatározottak alapján történik Tiszthelyettesi besorolási osztály A besorolási kategória.

**Egyéb juttatások:** utazási költségtérítés, cafeteria, albérleti hozzájárulás, ruházati illetmény.

**Munkarend:** teljes munkaidőben, váltásos munkarendben.

**A pályázat benyújtásának határideje: folyamatos**

A beosztás az állományilletékes parancsnok által meghatározott időponttól tölthető be.

**A pályázathoz kérjük mellékelni:**

* a legfontosabb személyes adatokat tartalmazó részletes szakmai önéletrajzot, továbbá

a meglévő iskolai végzettségeket és egyéb képzettségeket, ismereteket, szakmai

tapasztalatokat, maximum 2 oldal terjedelemben

* motivációs levél maximum 1 oldal terjedelemben
* az állami, szakmai iskolai végzettséget, amennyiben van, idegennyelv-ismeretet igazoló okiratok másolatát
* nyilatkozatot arra vonatkozóan, hogy a pályázati anyagot az elbírálásban résztvevők

megismerhetik.

**A pályázat elbírálásának rendje:**

A benyújtott pályázatot a kijelölt bizottság bírálja el, amelynek eredményéről a pályázót írásban értesítem.

A pályázatokat elektronikus úton vagy, postai úton Jász-Nagykun-Szolnok Megyei Büntetés-végrehajtási Intézet Személyügyi és Szociális Osztálya, 5000 Szolnok, Dózsa György u. 1/a., Pf.: 49. címre kell benyújtani.

**Szolnok, az elektronikus dátumbélyegző szerint**

**Horváth Ákos bv. ezredes, bv. tanácsos**

**intézetparancsnok**